Aisha Ismail MON ƴar siyasan Najeriya ce wacce ta kasance ministar harkokin mata ta tarayya daga watan Yunin shekara ta 1999 zuwa watan Mayu shekarar 2003, a cikin majalisar ministocin farko na Shugaba Olusegun Obasanjo.. A shekarar 1977, Aishatu Ismail ta kammala karatun ta a Jami’ar Ahmadu Bello da ke Zariya tare da digirin farko a fannin ilimin zamantakewar dan Adam . Daga baya ta sami digiri na biyu a fannin tattalin arziki daga Kwalejin Jami’ar Swansea da ke Wales, ƙasar Birtaniya. A shekarar 1978, ta fara aikinta a matsayin jami’ar kula da jin daɗin jama’a a jihar Kano . A shekarar 1982, ta shiga ma'aikatar lafiya ta jihar Kano a matsayin shugabar sashe. Bayan shekara guda, sai ta koma Ma'aikatar cigaban Jama'a, Matasa, Wasanni da Al'adu ta Jihar Kano inda daga baya aka nada ta shugabar Sashin Kula da Mata da Dangantakar Iyali na Tattaunawar Jama'a don Dogaro da Kai, Adalci na Zamani, da Maido da Tattalin Arziki, wani shiri ne na tattara shugaban ƙasa na mulkin soja Janar Ibrahim Babangida .